Ar spesad stankañ en hor bro eo ar gouelan gris. Spesadoù all evel ar gouelan louet, ar gouelan kein du pe ar gouelanig maskl du a weler kalz ivez e Breizh. An anv gouelanig a roer d'ar spesadoù bihanañ anezho hep na vez atav splann ar c'hemm rak lod eus ar speadoù gouelaniged a zo brasoc'h eget lod eus ar gouelaned. An dud n'int ket boas ha n'anavezont ket al laboused a ra gouelaned eus an holl anezho.